Μητροπολίτης Ναυπάκτου και Αγίου Βλασίου Ιερόθεος

Ο Ιερόθεος (κατά κόσμον Γεώργιος Βλάχος, Ιωάννινα, 7 Μαΐου 1945) είναι Έλληνας θεολόγος, συγγραφέας και ιεράρχης της Εκκλησίας της Ελλάδος, που διατελεί Μητροπολίτης Ναυπάκτου και Αγίου Βλασίου από το 1995.

 Βιογραφικά στοιχεία 
Ο κατά κόσμον Γεώργιος Βλάχος γεννήθηκε το 1945 στα Ιωάννινα. Το 1968 έλαβε το πτυχίο της Θεολογικής Σχολής του ΑΠΘ, με βαθμό «Άριστα».

Χειροτονήθηκε διάκονος το 1971 και πρεσβύτερος το 1972 από τον Άγιο Μητροπολίτη Εδέσσης, Πέλλης και Αλμωπίας Καλλίνικο. Από το 1969 ως το 1987 υπηρέτησε ως ιεροκήρυκας στην Μητρόπολη Εδέσσης, Πέλλης και Αλμωπίας και το 1987 στην Ιερά Μητρόπολη Θηβών και Λεβαδείας, καθώς και στην Ιερά Αρχιεπισκοπή Αθηνών ως διευθυντής του Γραφείου Νεότητος. Την περίοδο 1988-1990 διακόνησε ως καθηγητής στην Μπελεμέντειο Θεολογική Σχολή «Άγιος Ιωάννης Δαμασκηνός» του Πατριαρχείου Αντιοχείας. Δίδαξε ως επισκέπτης καθηγητής στις Θεολογική Σχολή του Τιμίου Σταυρού Βοστώνης, στο Τακόμα της πολιτείας της Ουάσινγκτον καθώς και στο Λουθηρανικό Πανεπιστήμιο Τακόμα Πασίφικ (Tacoma Pacific Lutheran University) των ΗΠΑ. 

Στις 19 Ιουλίου 1995 εξελέγη από την Ιεραρχία της Εκκλησίας της Ελλάδος Μητροπολίτης Ναυπάκτου και Αγίου Βλασίου και χειροτονήθηκε επίσκοπος την επόμενη ημέρα. Έχει επισκεφθεί πολλά Πατριαρχεία και ξένες Εκκλησίες, από τις οποίες και είχε λάβει πολλές διακρίσεις. Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης. Έχει διατελέσει τοποτηρητής των Ιερών Μητροπόλεων Καρπενησίου, Φωκίδος και Αιτωλίας και Ακαρνανίας. Διετέλεσε επίσης επανειλημμένως εκπρόσωπος τύπου της Διαρκούς Ιεράς Συνόδου και της Ιεραρχίας.

Στις 25 Σεπτεμβρίου 2008 το Τμήμα Κοινωνικής Θεολογίας της Θεολογικής Σχολής του Εθνικού και Καποδιστριακού Πανεπιστημίου Αθηνών, εκτιμώντας την προσφορά του στα θεολογικά γράμματα, τον αναγόρευσε σε επίτιμο διδάκτορα. Το 2016 ανακηρύχθηκε επίτιμος διδάκτωρ του Τμήματος Ιατρικής του Πανεπιστημίου Ιωαννίνων.

Ήταν μοναδικός εκπρόσωπος της Εκκλησίας της Ελλάδος προς τα Μέσα Ενημέρωσης σχετικά με την πανδημία του COVID-19 και τον Δεκέμβριο του 2020 έγινε ο πρώτος ιεράρχης της που εμβολιάστηκε εναντίον της νόσου.

Μιλώντας μετά από εσπερινό και παράκληση τον Αύγουστο του 2022 εξέφρασε τη διαφωνία του με την ευχή «Καλή Παναγιά», χαρακτηρίζοντάς τη «μόδα», που «δεν στέκεται ούτε και λεκτικά, ούτε και θεολογικά [ούτε] και λογικά», επειδή αναφέρεται σε πρόσωπο και όχι σε γεγονός, ενώ, όπως διευκρίνισε σε άρθρο του, «συνήθως στίς εὐχές χρησιμοποιοῦμε κάποιες φράσεις οἱ ὁποῖες καί παραπέμπουν στά ἰδιαίτερα γεγονότα πού ἑορτάζουμε καί στό χρονικό διάστημα πού ἑορτάζονται».

 Συγγραφικό έργο 
Ο Μητροπολίτης Ναυπάκτου και Αγίου Βλασίου Ιερόθεος έχει πλούσιο συγγραφικό έργο. Έχει συγγράψει πάνω από 130 βιβλία (118 μεταφρασμένα σε 27 ξένες γλώσσες), ενώ το έργο του «Το Πρόσωπο στην Ορθόδοξη Παράδοση» (The Person in the Orthodox Tradition) έλαβε το βραβείο της Ακαδημίας Αθηνών για το καλύτερο θρησκευτικό σύγγραμμα.

Άλλα έργα του:
(2015) Αποστολή και Ιεραποστολή στη Μέση Ανατολή, Ιερά Μονή Γενεθλίου της Θεοτόκου (Πελαγίας)
(2015) Καλλίνικος, Ιερά Μονή Γενεθλίου της Θεοτόκου (Πελαγίας)
(2014) Σύνοδος ουρανού και γης, Ιερά Μονή Γενεθλίου της Θεοτόκου (Πελαγίας)
(2013) Θεολογία γεγονότων, Ιερά Μονή Γενεθλίου της Θεοτόκου (Πελαγίας)
(2012) Μεταπατερική θεολογία και εκκλησιαστική πατερική εμπειρία, Ιερά Μονή Γενεθλίου της Θεοτόκου (Πελαγίας)
(2012) π. Ιωάννης Ρωμανίδης, Ιερά Μονή Γενεθλίου της Θεοτόκου (Πελαγίας)
(2011) Εμπειρική δογματική της Ορθοδόξου Καθολικής Εκκλησίας, Ιερά Μονή Γενεθλίου της Θεοτόκου (Πελαγίας)
(2011) Μεταφράσεις, Ιερά Μονή Γενεθλίου της Θεοτόκου (Πελαγίας)
(2010) The Illness and Cure of the Soul in the Orthodox Tradition, Ιερά Μονή Γενεθλίου της Θεοτόκου (Πελαγίας)
(2010) The Science of Spiritual Medicine, Ιερά Μονή Γενεθλίου της Θεοτόκου (Πελαγίας)
(2010) Εμπειρική δογματική της Ορθοδόξου Καθολικής Εκκλησίας, Ιερά Μονή Γενεθλίου της Θεοτόκου (Πελαγίας)
(2010) Λόγοι και διάλογοι στην Κύπρο, τη Ρωσία, τη Ρουμανία και τη Γεωργία, Ιερά Μονή Γενεθλίου της Θεοτόκου (Πελαγίας)
(2009) A Night in the Desert of the Holy Mountain, Ιερά Μονή Γενεθλίου της Θεοτόκου (Πελαγίας)
(2009) Catechisme illustre de l'Eglise Orthodoxe, Ιερά Μονή Γενεθλίου της Θεοτόκου (Πελαγίας)
(2009) Εποπτική κατήχηση, Ιερά Μονή Γενεθλίου της Θεοτόκου (Πελαγίας)
(2009) Η ζωή μετά τον θάνατο, Ιερά Μονή Γενεθλίου της Θεοτόκου (Πελαγίας)
(2009) Η ιατρική εν Πνεύματι επιστήμη, Ιερά Μονή Γενεθλίου της Θεοτόκου (Πελαγίας)
(2009) Παλαιά και Νέα Ρώμη, Ιερά Μονή Γενεθλίου της Θεοτόκου (Πελαγίας)
(2008) The Feasts fo the Lord, Ιερά Μονή Γενεθλίου της Θεοτόκου (Πελαγίας)
(2008) Μια βραδιά στην έρημο του Αγίου Όρους, Ιερά Μονή Γενεθλίου της Θεοτόκου (Πελαγίας)
(2008) Οι Δεσποτικές εορτές, Ιερά Μονή Γενεθλίου της Θεοτόκου (Πελαγίας)
(2008) Παλαιόν όφλημα, Ιερά Μονή Γενεθλίου της Θεοτόκου (Πελαγίας)
(2007) «Οίδα άνθρωπον εν Χριστώ», Ιερά Μονή Γενεθλίου της Θεοτόκου (Πελαγίας)
(2007) Anshaulicher Katechismus der Orthodoxen Kirche, Ιερά Μονή Γενεθλίου της Θεοτόκου (Πελαγίας)
(2007) Hesychia and Theology, Ιερά Μονή Γενεθλίου της Θεοτόκου (Πελαγίας)
(2007) Εις μνημόσυνον, Ιερά Μονή Γενεθλίου της Θεοτόκου (Πελαγίας)
(2007) Ο άγιος Γρηγόριος ο Παλαμάς ως αγιορείτης, Ιερά Μονή Γενεθλίου της Θεοτόκου (Πελαγίας)
(2006) Entering the Orthodox Church, Ιερά Μονή Γενεθλίου της Θεοτόκου (Πελαγίας)
(2006) Orthodox Psychotherapy, Ιερά Μονή Γενεθλίου της Θεοτόκου (Πελαγίας)
(2006) Psychotherapie Orthodoxe, Ιερά Μονή Γενεθλίου της Θεοτόκου (Πελαγίας)
(2006) Θρησκεία και εκκλησία στην κοινωνία, Ιερά Μονή Γενεθλίου της Θεοτόκου (Πελαγίας)
(2006) Ποιότητα ζωής, Ιερά Μονή Γενεθλίου της Θεοτόκου (Πελαγίας)
(2005) The Mind of the Orthodox Church, Ιερά Μονή Γενεθλίου της Θεοτόκου (Πελαγίας)
(2005) Βιοηθική και βιοθεολογία, Ιερά Μονή Γενεθλίου της Θεοτόκου (Πελαγίας)
(2005) Η Αποκάλυψη του Θεού, Ιερά Μονή Γενεθλίου της Θεοτόκου (Πελαγίας)
(2005) Το μυστήριο της παιδείας του Θεού, Ιερά Μονή Γενεθλίου της Θεοτόκου (Πελαγίας)
(2005) Το πρόσωπο στην ορθόδοξη παράδοση, Ιερά Μονή Γενεθλίου της Θεοτόκου (Πελαγίας)
(2004) Ησυχία και θεολογία, Ιερά Μονή Γενεθλίου της Θεοτόκου (Πελαγίας)
(2004) Ορθόδοξη ψυχοθεραπεία, Ιερά Μονή Γενεθλίου της Θεοτόκου (Πελαγίας)
(2004) Τα συνοδικά και πατριαρχικά κείμενα, Ιερά Μονή Γενεθλίου της Θεοτόκου (Πελαγίας)
(2004) Ψυχική ασθένεια και υγεία, Ιερά Μονή Γενεθλίου της Θεοτόκου (Πελαγίας)
(2003) Εκκλησιαστικοί αναβαθμοί, Ιερά Μονή Γενεθλίου της Θεοτόκου (Πελαγίας)
(2003) Υπαρξιακή ψυχολογία και ορθόδοξη ψυχοθεραπεία, Ιερά Μονή Γενεθλίου της Θεοτόκου (Πελαγίας)
(2002) Ο ορθόδοξος μοναχισμός ως προφητική, αποστολική και μαρτυρική ζωή, Ιερά Μονή Γενεθλίου της Θεοτόκου (Πελαγίας)
(2002) Οικουμενικό Πατριαρχείο και Εκκλησία της Ελλάδος, Ιερά Μονή Γενεθλίου της Θεοτόκου (Πελαγίας)
(2002) Όσοι πιστοί, Ιερά Μονή Γενεθλίου της Θεοτόκου (Πελαγίας)
(2002) Το σώμα του ανθρώπου η άσκηση και η άθλησή του, Αποστολική Διακονία της Εκκλησίας της Ελλάδος
(2001) Ο βλέπων, Ιερά Μονή Γενεθλίου της Θεοτόκου (Πελαγίας)
(2000) St. Gregory Palamas as a Hagiorite, Ιερά Μονή Γενεθλίου της Θεοτόκου (Πελαγίας)
(2000) Γέννημα και θρέμμα Ρωμηοί, Ιερά Μονή Γενεθλίου της Θεοτόκου (Πελαγίας)
(2000) Καιρός του ποιήσαι, Ιερά Μονή Γενεθλίου της Θεοτόκου (Πελαγίας)
(2000) Μεταξύ δύο αιώνων, Ιερά Μονή Γενεθλίου της Θεοτόκου (Πελαγίας)
(2000) Ταυτότητα και ταυτότητες, Ιερά Μονή Γενεθλίου της Θεοτόκου (Πελαγίας)
(1999) A Visual Catehism of the Orthodox Church, Ιερά Μονή Γενεθλίου της Θεοτόκου (Πελαγίας)
(1999) The Person in the Orthodox Tradition, Ιερά Μονή Γενεθλίου της Θεοτόκου (Πελαγίας)
(1998) Life after Death, Ιερά Μονή Γενεθλίου της Θεοτόκου (Πελαγίας)
(1998) Orthodox Spirituality, Ιερά Μονή Γενεθλίου της Θεοτόκου (Πελαγίας)
(1998) Εικονοφιλικό και εικονοκλαστικό πνεύμα
(1998) Κατήχηση και βάπτιση των ενηλίκων, Αποστολική Διακονία της Εκκλησίας της Ελλάδος
(1998) Κόσμημα της εκκλησίας, Ιερά Μονή Γενεθλίου της Θεοτόκου (Πελαγίας)
(1998) Μικρά είσοδος στην ορθόδοξη πνευματικότητα, Αποστολική Διακονία της Εκκλησίας της Ελλάδος
(1997) Εντεύξεις και συνεντεύξεις, Ιερά Μονή Γενεθλίου της Θεοτόκου (Πελαγίας)
(1994) AIDS: Ένας τρόπος ζωής, Όψις
(1994) Ορθόδοξος και δυτικός τρόπος ζωής, Ιερά Μονή Γενεθλίου της Θεοτόκου (Πελαγίας)
(1994) Παρεμβάσεις στη σύγχρονη κοινωνία, Ιερά Μονή Γενεθλίου της Θεοτόκου (Πελαγίας)
(1993) Ανατολικά, Ιερά Μονή Γενεθλίου της Θεοτόκου (Πελαγίας)
(1993) Εκκλησιαστικό φρόνημα, Ιερά Μονή Γενεθλίου της Θεοτόκου (Πελαγίας)
(1992) Το πολίτευμα του σταυρού, Ιερά Μονή Γενεθλίου της Θεοτόκου (Πελαγίας)

Συμμετοχή σε συλλογικά έργα
Γέροντας Πορφύριος Καυσοκαλυβίτης, Ιερά Μονή Ζωοδόχου Πηγής - Χρυσοπηγής
Γέροντας Σωφρόνιος, ο θεολόγος του ακτίστου φωτός, Ιερά Μεγίστη Μονή Βατοπαιδίου [εισήγηση]
Θεολογία και μοναχισμός, Αδελφότης Μεταμορφώσεως του Σωτήρος Ναυπάκτου [εισήγηση]

Παραπομπές

Πηγές


 Σύντομο βιογραφικό από το περιοδικό θρησκευτικού περιεχομένου «Πεμπτουσία»
 Παρουσίαση και βιογραφικό από την ιστοσελίδα του Εθνικού Κέντρου Βιβλίου 

Κατηγορία:Μητροπολίτες Ναυπάκτου
Κατηγορία:Έλληνες θεολόγοι
Κατηγορία:Έλληνες εκκλησιαστικοί συγγραφείς
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης